cyanic-selkie/wikianc huggingface dataset:
Քենեթ Գրեհեմ
Քենեթ Գրեհեմ (Kenneth Grahame, ), բրիտանացի արձակագիր, որին համաշխարհային հռչակ է բերել «Քամին ուռիների մեջ» գիրքը։
Եվրոպական ընձառյուծ
Եվրոպական ընձառյուծը ընձառյուծի անհետացած ենթատեսակ է, որ տարածված էր ողջ Եվրոպայով մեկ։ Ոչնչացումը սկսել է 1 միլիոն տարի առաջ, իսկ վերջնականապես վերացել են պլեյստոցենում՝ 10 հազար տարի առաջ։ Նրա մնացորդները հայտնաբերված են Հայդելբերգում (Գերմանիա)՝ 600 հազար տարի թվագրմամբ։
Քենեթ Գրեհեմ
Ընտանիքը։ Մանկություն ու պատանեկություն
Քենեթ Գրեհեմը վաղ հասակից որբ է մնացել. մոր մահից հետո հայրը լքել է երեք երեխաներին ու հեռացել Ֆրանսիա։ Քենեթի դաստիարակությամբ զբաղվել է Բերքշիրում ապրող նրա տատիկը։ Տունը, որտեղ մեծացել է նա, Թեմզայի ափին էր, որն էլ հետագայում դարձավ «Քամին ուռենիների մեջ» ստեղծագործության հերոսների կյանքի բաղկացուցիչ մասը։ Դպրոցից հետո Քենեթը ցանկանում է ընդունվել Օքսֆորդի համալսարան, բայց չի կարողանում շարունակել ուսումը, քանի որ նրա ծախսերը հոգացող հորեղբայրը ստիպում է նրան աշխատանքի անցնել անգլիական բանկում 1879 թվականին։ Այսպիսով, Քենեթը հետագա երեսուն տարիներն անցկացրեց Լոնդոնում։ Բանկային ծառայողի միապաղաղ կյանքում կային լուսավոր պահեր. նա ժամանակ առ ժամանակ տպագրվում էր «Նեշընըլ օբզերվեր» ամսագրում։ Դրանք հիմնականում մանկության մասին պատմություններ էին, որոնք հետագայում հիմք ծառայեցին «Ոսկե տարիներ» և «Երազի օրեր» գրքերի ստեղծման համար։
Եվրոպական ընձառյուծ
Արտաքին աղբյուրներ
Կատեգորիա:Ընձառյուծներ
Քենեթ Գրեհեմ
Անձնական և ստեղծագործական կյանք
1899 թվականի հուլիսի 22-ին Քենեթն ամուսնացավ, սակայն այդ ամուսնությունը երջանկություն չպարգևեց նրան և որոշ ժամանակ գոյատևեց միայն որդու՝ Էլիսթերի նկատմամբ նրա անհուն սիրո շնորհիվ։ Ընտանիքը շուտով քայքայվեց։ Հայրը հաղորդակցվում էր որդու հետ նամակների միջոցով, գրում էր զարմանալի պատմություններ, որոնք էլ հետագայում ամփոփվեցին «Քամին ուռիների մեջ» հեքիաթում։ Դեռ 20 տարեկան հասակից Քենեթի պատմվածքներն ու համառոտ գրվածքները տպագրվում էին Լոնդոնի պարբերականներում։ Ամերիկյան հրատարակչություններից մեկը հրաժարվեց տպագրել Քամին ուռիների մեջ գիրքը, սակայն 1908 թվականին այն լույս տեսավ Անգլիայում։ Հենց դրա շնորհիվ էր, որ Գրեհեմը ճանաչում գտավ, սակայն տարօրինակն այն էր, որ այս գրքի հրատարակումով ավարտվեց նրա ստեղծագործական գործունեությունը։ Ինչ-ինչ պատճառներով նա թողեց նաև բանկային աշխատանքը, որդու ինքնասպանությունը վերջնականապես կոտրեց նրան։ Գրեհեմը վերադարձավ Բերքշիր և այնտեղ էլ մահացավ 1932 թվականին։
Գրքեր. «Քամին ուռիների մեջ»
Քամին ուռիների մեջ, 2012 թվականին հրատարակվել է Զանգակ հրատարակչության կողմից ։ Թարգմանությունը անգլերենից՝ Սոնա Սեֆերյանի, նկարազարդումները՝ Արա Բաղդասարյանի, 280 էջ։ Գիրքը նվիրվել է հայ տպագրության 500-ամյակին։
Գրքի հանձնարարականը
Հեքիաթասաց Քենեթը՝ ուռիների ու բարդիների աշխարհից, թելիկ-մելիկ աղջիկների և քաջ ու անվախ տղաների համար։ «Քամին ուռիների մեջ» հեքիաթի հերոսները կենդանիներ են, որոնք օժտված են մարդկային հատկանիշներով՝ ընկերություն ու դավաճանություն, ազնվություն ու խաբեություն, խոհեմություն ու խենթություն. բարի, համեստ Խլուրդը, խելամիտ, խելացի Ջրամուկը, արդարամիտ, մռայլ Գորշուկը և կենսուրախ, թեթևամիտ դոդոշը։ «Քամին ուռիների մեջ» դասական հեքիաթը, անմար սեր և հիացմունք է առաջացնում թե՛ մեծերի, թե՛ փոքրերի մեջ։ Կարդացողին թվում է՝ այդ հերոսները իր ընկերներն են, միասին թափառել են աշխարհեաշխարհ, ճաշակել բարին ու չարը և մնացել այնպիսին, ինչպիսին լույս աշխարհ են եկել։ Այնուամենայնիվ, այս պատմությունը ոչ թե կենդանիների, այլ մարդկանց մասին է։ Այս վիպակը կյանքի մասին է՝ ժամանակի, որը գետի նման հոսում է իր հունով և իր հետ տանում ամեն ինչ։
Արտաքին հղումներ
Կատեգորիա:Բրիտանացի գրողներ Կատեգորիա:Շոտլանդացի գրողներ Կատեգորիա:Բրիտանացի մանկագիրներ Կատեգորիա:Բրիտանացի վիպասաններ Կատեգորիա:Անգլիացի արձակագիրներ
Vessel
Vessel, Twenty One Pilots ամերիկյան դուետի երրորդ ստուդիային ալբոմը, որը թողարկվել է 2013 թվականի հունվարի 8-ին։ Սա խմբի առաջին ալբոմն է՝ թողարկված Fueled by Ramen լեյբլում։ 2016 թվականի հուլիսի դրությամբ վաճառվել է ալբոմի 569 000 պատճեն ։
Նախապատմություն
Հին դպրոցական ընկերներ Թայլեր Ջոզեֆը, Նիկ Թոմասը և Քրիս Սալիհը կազմավորել են Twenty One Pilots-ը 2009 թվականին։ Նույն թվականին խումբը թողարկել է իրենց առաջին ալբոմը՝ Twenty One Pilots-ը։ Սակայն, 2011 թվականին Թոմասը և Սալիհը հեռացան խմբից՝ խիտ գրաֆիկի պատճառով։ Սրանից հետո Թայլերին միացավ Ջոշ Դանը։ Ջոզեֆն ու Դանը առաջին անգամ ծանոթացան House of Heroes խմբի ելույթից հետո։ Թայլերին շատ դուր եկավ Ջոշի ելույթը, որից հետո Դանը միացավ Թայլերին։ Նույն թվականին արդեն նոր կազմով խումբը թողարկեց նոր ալբոմ՝ Regional at Best: Հունիսում Դուետը առաջին անգամ ելույթ ունեցավ նահանգից դուրս՝ 12 հոգանոց խմբի համար։ Խումբը շուտով հանրաճանաչ դարձավ, ի շնորհիվ խմբի ընկեր Մարկ Էշլեմանի։ Դուետը վերջին անգամ ելույթ ունեցավ որպես ոչ պաշտոնական խումբ Newport Music Hall դահլիճում (Կոլումբոս, Օհայո), որտեղ հավաքված էին մոտ 1800 հանդիսատես։ Դրանից հետո 2012 թվականին խումբը պայմանագիր է կնքել Fueled by Ramen-ի հետ։
Արտադրություն
Ջոզեֆը ալբոմը գրել է «չիմանալով, ուզում են մարդիկ դա լսել, թե ոչ» ։
Vessel-ի ձայնագրումը տեղի է ունեցել Rocket Carousel ստուդիայում, որը գտնվում է Կալիֆոռնիա նահանգի Լոս Անջելոսում քաղաքում, պրոդյուսեր Գրեգ Ուելսի հետ։ Ուելսը տրամադրել է լրացուցիչ սինթեզատորներ և ստեղնաշարային գործիքներ։ Ուելսը միքսով էր զբաղվում, իսկ Յան ՄըքԳրեգորը օգնում էր ձայնագրամնը։ Մասթերինգը կատարեցին Հոուի Վայնբերգը և Դեն Հարբարգը՝ Հոուի Վայնբերգի արհեստանոցում։
Թողարկում
2012 թվականի ամռանը Twenty One Pilots-ը թողարկեց EP «Three Songs», որում ներկայացվեցին «Guns for Hands», «Migraine» և «Ode to Sleep» երգերը։ Սեպտեմբերի 11-ին «Holding On to You» թողարկվեց որպես սինգլ։ Vessel-ը թողարվեց Fueled by Ramen լեյբլով 2013 թվականի հունվարի 8-ին։ 2 ծեր մարդիկ, որոնք պատկերված են ալբոմի շապիկի վրա, Թայլերի և Ջոշի պապիկներն են։
«Lovely» թողարկվեց որպես սինգլ Ճապոնիայում 2013 թվականի ապրիլի 17-ին։ «House of Gold»-ը թողարկվեց որպես ռադիո-սինգլ օգոստոսի 6-ին։ Սեպտեմբերի 15-ին «Fake You Out»-ը թողարկվեց որպես սինգլ։ Հոկտեմբերի 4-ին թողարկվեց «House of Gold»-ի երեժշտական տեսահոլովակը։ Տեսահոլովակի ռեժիսորը Ուորեն Կոմերսոնն էր, իսկ նկարահանված էր Ուիլ Սմիթի ագարակատանը Լոս Անջելեսից դուրս։ 2014 թվականի մարտի 18-ին «Car Radio» թողարկվեց որպես ռադիո-սինգլ
Քննադատների ռեակցիա
Vessel-ը հիմնականում ստացել է քննադատների դրական գնահատականներ։ Ջեյսեն Փեթերգյուն Alternative Press-ից հրապարակել է դրական արձագանք՝ գովելով ալբոմի մուլտի-ժանրային ազդեցությունը. «Մեյժոր-լեյբլում Twenty One Pilots-ի դեբյուտը հիմնված է այսպիսի ժանրերի վրա, ինչպիսին են էլեկտրոփոփ, Հիփ-հոփ և Փոփ՝ և սա դեռ առաջին երգն է»։ Դեյվ ԴիՄարտինոն Rolling Stone-ից բացասական է արտահայտվել ալբոմի մասին, ասելով, որ ալբոմն իր մեջ ներառում է նախորդ տասնամյակի ռեփ ռոքի ամենավատ տարրերը։
Ծանոթագրություններ
Կատեգորիա:Twenty One Pilots խմբի ալբոմներ
Փետրվարի 11
Փետրվարի 11, տարվա 42-րդ օրն է։
(338) Բուդրոսա
(338) Բուդրոսա (Budrosa), աստերոիդ աստերոիդների հիմնական գոտում։ Հայտնաբերվել է 1892 թվականի սեպտեմբերի 25-ին Օգյուստ Շարլուայի կողմից Նիցայում ։
Միջին հեռավորությունը Արեգակից կազմում է 2,916112 ա. մ., առավելագույնը մոտենում է 2,8493 ա. մ. հեռավորության վրա և հեռանում 2,9829 ա. մ., իսկ Երկրի ուղեծրին Բուդրոսա աստերոիդը նվազագույնը մոտենում է 1,8647 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1818,88 երկրային օրվա ընթացքում, իր ուղեծրով շարժվելով միջինում 0,197924 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,04° անկյուն։
Ըստ Տոլենի սպեկտրալ դասակարգման պատկանում է M դասին ։
Արտաքին հղումներ
Կատեգորիա:Աստերոիդների դաս M Կատեգորիա:1892 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աննա Վիվանտի
Աննա Վիվանտի (Annie Vivanti, ), իտալացի գրող, որ գրել է իտալերենով, անգլերենով ու ֆրանսերենով։
Հայրը` Անսելմո Վիվանտին (1827-1890) եղել է գարիբալդիական և քաղաքական հայացքների համար տարագրվել է երկրից։ Մայրը` Աննա Լինդաուն, եղել է հրեական ծագումով գերմանուհի, որ գրել է բանաստեղծություններ և մտերիմ է եղել Կարլ Մարքսի և նրա կնոջ հետ։ Աննա Վիվանտիի մանկությունն անցել է Անգլիայում, ապա վերադարձել է Իտալիա և ապրել Բոլոնիայում։ Նա զբաղվել է վոկալով, ելույթ է ունեցել օպերային բեմերում, անգլիական թերթերում հրապարակել է հոդվածներ Իտալիայի մասին։ Նրա տաղանդը նկատել է Ջոզուե Կարդուչչին, ում հետ երիտասարդ բանաստեղծուհին սիրավեպ է սկսել։ Կարդուչչին նախաբան է գրել Վիվանտիի բանաստեղծական առաջին ժողովածուի համար, որը լույս է տեսել 1890 թվականին։ Մեկ տարի անց գրվել է ինքնակենսագրական «Շանսոնետկա Մարիոն» (Marion, artista di caffè concerto) վեպը` արվեստի երիտասարդ նվիրյալի մասին։ 1892 թվականին Աննան ամուսնացել է և խզել գրականության հետ կապերը` դստերը դաստիարակելու նպատակով։ Երկար տարիներ ապրել է ԱՄՆ-ում, անգլերենով տպագրել է նախ բանաստեղծություններ, ապա վեպեր։
1910 թվականին «Կլանողները» (The Devourers) վեպով վերադարձել է գրական ասպարեզ։ Այն գրվել է անգլերենով, իսկ մեկ տարի անց հեղինակի կողմից թարգմանվել է իտալերեն։ Վեպի հիմքում ընկած է իր ամուսնական ու մայրական փորձառությունը։ Այսպես, Ալեքսանդր Գրինը իր ինքնակենսագրական պատմվածքում բանաստեղծուհու մասին գրել է, որ «այդ կինը իր մասին գրել է այնպես ազնիվ ու ինքնամոռաց, որ գիրքը հայտնություն է թվում» ։ Այնուհետև հաջորդել են «Ցիրցեա» (Circe) վեպը, որ նվիրված է ճակատագրական կնոջ` Մարիա Տարնովսկայայի կյանքին, ում հետ Աննա Վիվանտին մի քանի անգամ առիթ է ունեցել զրուցելու` նրան այցելելով բանտում, և «Զավթիչը» (L'Invasore, 1915), որ հասարակությանը ցնցել է իր սյուժեով. վեպի հերոսուհիները բելգիացի կանայք են, որոնց բռնաբարել են գերմանացի զինվորականները Առաջին համաշխարհային պատերազմի ժամանակ։ 1910-1920 թվականներին Վիվանտին լույս է ընծայում մի շարք գրքեր, որոնք նշանակալից ճանաչում են ձեռք բերում։ Դրանք ոչ միայն վեպեր են, այլև երեխաների համար գրքեր և Եգիպտոս կատարած ուղևորության օրագիր` «Կլեոպատրայի հողը» (Terra di Cleopatra, 1925): Սակայն Իտալիայում ֆաշիստական կարգերի հաստատումից հետո նրա փառքն անկում է ապրում, իսկ 1940-ական թվականներին արգելվել են նրա գործերը հրեական ծագման պատճառով, և հեղինակը մահացել է մոռացության մեջ ։
Արտաքին հղումներ
Կատեգորիա:Իտալացի կին գրողներ Կատեգորիա:Իտալացի բանաստեղծուհիներ Կատեգորիա:Գրողներ այբբենական կարգով Կատեգորիա:20-րդ դարի իտալացի կին գրողներ Կատեգորիա:Իտալացի կին վիպասաններ
Կրոնը Կանադայում
Կանադայում ներկայացված են մեծ թվով տարբեր կրոններ, բայց նրանցից ոչ մեկը երկրում պաշտոնական չէ, քանի որ կանադական քաղաքական մշակույթում կրոնական բազմակարծության գաղափարը ունի մեծ նշանակություն։ Այնուամենայնիվ, բնակիչների մեծ մասն իրենց համարում են քրիստոնյա, և դա արտացոլվում է առօրյա կյանքի շատ շրջանակներում։
Մարդահամար
2001 թվականին Կանադայում անցկացված մարդահամարի համաձայն՝ երկրի բնակչության 72%-ը իրեն կաթոլիկ կամ բողոքական է համարել։ Կաթոլիկությունը վաղուց եղել է ամենատարածված կրոնը։ Նրանք, ովքեր չեն հարել որևէ կրոնի, կազմել են հարցվածների 16%-ը։ Ավելին, Բրիտանական Կոլումբիայում հարցվածների 35%-ը իրեն համարել է անհավատ, ինչը ավելի շատ է, քան որոշ առանձին կրոնի ներկայացուցիչներ և ավելին, քան բոլոր բողոքականները միասին վերցրած։ Ընդ որում, Բրիտանական Կոլումբիայում իրենց անհավատ են համարել հարցվածների 35 տոկոսը՝ ավելի շատ, քան առանձին կրոնի ներկայացուցիչները՝ բոլոր բողոքականների հետ միասին վերցված։
Ոչ քրիստոնեական կրոնները Կանադայում
Կանադայի ոչ քրիստոնեական կրոնները կենտրոնացած են խոշոր քաղաքներում, ինչպիսիք են Մոնրեալը, Տորոնտոն և Վանկուվերը, և շատ ավելի փոքր չափով՝ միջին քաղաքներում, ինչպիսիք են Օտտավան, Քվեբեկը, Կալգարին, Էդմոնտոնը, Վինիպեգը և Հալիֆաքսը։ Միակ բացառությունը հուդայականությունն է, որը երկար ժամանակ նկատելի փոքրամասնություն էր կազմում նույնիսկ ավելի փոքր բնակավայրերում։ Ոչ քրիստոնեական կրոնների աճի մեծ մասը գալիս է ներգաղթի միտումներից, որոնք փոխվել են վերջին 50 տարիների ընթացքում։ Ասիայից, Մերձավոր Արևելքից և Աֆրիկայից ներգաղթի ավելացումը հանգեցրել է մշտապես աճող մահմեդական, բուդդայական, սիկհական և հինդուական համայնքների։
Առանց կրոնական պատկանելության կանադացիներ
Կրոնի բացակայությունը առավել տարածված է արևմտյան ափին, հատկապես Մեծ Վանկուվերի տարածքում։ Ոչ կրոնական կանադացիները ներառում են աթեիստներ, ագնոստիկներ, հումանիստներ և այլ անհավատներ։ 2001 թվականի մարդահամարի տվյալներով նրանք կազմում են բնակչության 16,2%-ը։ Որոշ անհավատ կանադացիներ ստեղծել են հասարակություններ, ինչպիսին է Կանադայի հումանիստական ​​ընկերությունը։ 1991 թվականին որոշ անհավատ կանադացիների մի խումբ խնդրանքով դիմել է խորհրդարան, որ Կանադայի Սահմանադրության նախաբանից հանեն «Աստված» բառը։ Ըստ religioustolerance.org կայքի՝ իրենց ոչ հավատացյալ համարողներից 18 605-ը նշել է, որ իրենք «աթեիստ» են, 17 815-ը ՝ «ագնոստիկ», իսկ 1 245-ը ՝ «հումանիստ»։
Քրիստոնեությունը Կանադայում
Կանադացիներից շատերը, որոնք իրենց քրիստոնյա են համարում, հաճախ են այցելում եկեղեցի։ Ընդհանրապես, կանադացի քրիստոնյաները ավելի քիչ մոլեռանդ են, քան Միացյալ Նահանգների քրիստոնյաները, բայց ավելի բացահայտ հավատացյալ են, քան եվրոպացի քրիստոնյաները։ Այս առիթով Իրինեոս եպիսկոպոսը 2012 թվականին ասել է. «Ավելի քան կես դար Կանադայում կրոնական կյանքը անկում է ապրում. շատ եկեղեցիներ՝ կաթոլիկ, բողոքական, դատարկ են, որոշները փակ են, վաճառվում և վերածվում են տների։ Արդյոք մարդը հավատում է, որ եկեղեցի է գնում, ոչ ոքի չի հետաքրքրում։ Շատերն ապրում են առանց Աստծո» ։
Նկատվում է քաղաքային և գյուղական տեղանքների մեծ բաժանմունք. Օնտարիոյի և Ալբերտայի գյուղական համայնքներն ունեն եկեղեցական հաճախումների ամենաբարձր ցուցանիշը։
Բացի մեծ քրիստոնեական եկեղեցիներից, Կանադան ունի նաև բազմաթիվ քրիստոնեական փոքր խմբեր, ինչպիսիք են ուղղափառությունը և մորմոնիզմը։ Ափամերձ նահանգներում բնակվում են շատ մեծ թվով լյութերականներ, որոնք նույնպես ապրում են տափաստանային շրջաններում։ Բազմաթիվ գերմանացի ներգաղթյալներ ապրում են Օնտարիոյի հարավ-արևմուտքում, այդ թվում՝ մեծ թվով մենոնիտներ և հյութերիտներ։ Ալբերտան զգալի թվով ներգաղթյալներ է ընդունում Միացյալ Նահանգներից, ինչը հանգեցնում է այս նահանգում մորմոնների մեծ համայնքի ստեղծմանը։ Վերջին տարիներին նույնպես ղպտիների հոսք է նկատվում դեպի Կանադա։ Մանիտոբայի և Սասկաչևանի ուկրաինական մեծ համայնքը է ներառում է իր մեջ Յունիաթ և Ուկրաինայի Ուղղափառ եկեղեցիների բազմաթիվ դավանողներ։ Այս փոքր խմբերի կենտրոնացումը մեծապես տարբերվում է երկրի մարզերից։
Կառավարություն և կրոն
Ներկայումս Կանադան չունի պաշտոնական կրոն, և կառավարությունը պաշտոնապես պաշտպանում է կրոնական բազմակարծությունը։ Բայց քրիստոնեության ազդեցությունը տեսանելի է որոշ ոլորտներում։
Կանադան Ազգերի համագործակցության թագավորություն է, որի ղեկավարը նույնն է ինչպես մյուս 15 երկրների համար, ներառյալ Միացյալ Թագավորությունը։ Գահաժառանգման մասին օրենքը արգելում է կաթոլիկներին և նրանց ամուսիններին թագավորել, իսկ միապետը նաև անգլիկան եկեղեցու ex officio (պաշտոնական) գերագույն կառավարիչ է։ Կանադայում թագուհու տիտղոսը պարունակում է «Աստծո շնորհով» և «Հավատքի պաշտպան» բառերը։
Չնայած այն հանգամանքին, որ Կանադայի կառավարության պաշտոնական հիշատակությունները քրիստոնեության մասին դառնում են ավելի քիչ տարածված, այն բացահայտորեն ընդունում է Աստծո գոյությունը։ Իրոք, Աստված հիշատակվում է Կանադայի Սահմանադրության նախաբանում և ազգային օրհներգում երկու լեզուներով։
Կանադայի վարչապետ Ստիվեն Հարբերը նույնպես անընդհատ հիշատակել է Աստծուն՝ ասելով. «Աստված օրհնի Կանադան» կամ մի փոքր այլ կերպ։
Արտաքին հղումներ
Կատեգորիա:Կրոնը Կանադայում
Դրախտային բլուրներ
Դրախտային բլուրներ (Paradise Hills), ռեժիսոր Էլիս Վեդդինգթոնի ֆանտաստիկ մելոդրաման։ Գլխավոր դերում Էմմա Ռոբերթսն է, նա մարմնավորում է հարուստ ընտանիքից աղջկա կերպար, որին ստիպում են ամուսնանալ առանց սիրո։ Աղջկա խռովությունը մեղմելու համար ընտանիքը նրան վերադաստիարակվելու է ուղարկում «Դրախտի բլուրներ» բարձրակարգ պանսիոն, որը կողմնակի աչքից թաքնված է արևադարձային կղզում։ Հերոսուհին պետք է իմանա այդ վայրի սարսափելի գաղտնիքը։ Ֆիլմի համաշխարհային պրեմիերան կայացել է 2019 թվականի հունվարին, «Սանդենս» կինոփառատոնի ժամանակ ։
Սյուժե
Գործողությունները տեղափոխվում են առաջին տեսարանից երկու ամիս առաջ։ Ուման արթնանում է տարօրինակ մի սենյակում, «Դրախտում», ինչպես ասում է բարձրախոսի ձայնը։ Նրա համար նախաճաշ են բերում, որից, սակայն, Ուման խուսափում է։ Նա կարողանում է վազել մինչև ափամերձ քարանձավը, սակայն այնտեղ բախվում է Ամարնային, որն Ումային վերադարձնում է պահակախմբի մոտ։ Աղջկան տանում են Դքսուհու մոտ, որից Ուման իմանում է, որ ինքը գտնվում է «հուզական բուժման կենտրոնում»։ Այստեղ Ումային ուղարկել է մայրը` ստիպողական ամուսնությանը նրա դիմադրության պատճառով։ Ուման ուզում է փախչել կղզուց, և Ամարնան անսպասելիորեն համաձայնում է օգնել նրան` որոշելով փախչել հենց նույն գիշեր։ Աղջիկները, սակայն, քնում են, և փախուստը ձախողվում է։ Աստիճանաբար Ուման սովորում է տեղի կյանքին և ընկերանում իր սենյակակիցների` Քլոեի և Յուի, ինչպես նաև` իրեն սիրահարված հայտնի երգչուհի Ամարնայի հետ։ Նա հոգեբանական սեանսներ է անցնում Դքսուհու հետ, պատմում իր, մոր հետ ունեցած իր հարաբերությունների և վերջապես ցածր խավի տղայի հանդեպ իր սիրո մասին։ Նա ստիպված է լինում նաև թերապիա անցնել, որի ժամանակ իրեն կապում են ձիանման նստարանի վրա և ստիպում են տեսաշար նայել, որը պատմում է իր փեսացուի արժանիքների մասին։ Դրանից բացի, փոխում են աղջիկների ոճը, նրանք սկսում են յոգայով զբաղվել, դիմահարդարում անել և ամեն երեկո քնելուց առաջ կաթ են խմում։ Ուման քնելուց առաջ ուսումնասիրում է հոր նվիրած հոլոգրաֆիկ կուլոնը։
Որոշ ժամանակ անց Ուման կղզում հանդիպում է իր սիրելիին, Մարկուսին։ Նա խոստանում է փրկել նրան և տանում է նրան գաղտնի սենյակ։ Հեռակառավարման վահանակի օգնությամբ Մարկուսն անջատում է տեսախցիկը, և զույգը սիրով է զբաղվում։ Դա տեսնում է Ամարնան և երեկոյան խնդրում է աղջկան չվստահել տղային ու նրան է նվիրում իր երգը։ Հաջորդ օրը կղզու տարածքում է հայտնվում Ամարնայի երկրպագու սթալքերը։ Ավելի ուշ երգչուհին ասում է Ումային, որ նա սթալքեր չի, այլ տղամարդը եկել է կղզի, որպեսզի օգնի նրանց փախչել։ Նա Ումային ցույց է տալիս նավակն ու առաջարկում նրան ու Մարկուսին փրկվել։ Բացի դրանից, Ամարնան պատմում է, որ բոլոր աղջիկներին տրվող կաթի մեջ քնաբեր է ավելացվում։ Ինքը, Ամանտան, լքում է կղզին, քանի որ բուժված է համարվում։
Թերապևտիկ սեանսներից մեկի ժամանակ Ումային ցուցադրում են իր հոր ինքնասպանության տեսարանը, Ուման պահանջում է դադարեցնել ցուցադրումը, իրեն ագրեսիվ է պահում և փորձում է փախչել։ Նա Դքսուհուն մեղադրում է ստելու համար։ Աղջկան հանգստացնում են դեղերի օգնությամբ, և Ուման արթնանում է երկու շաբաթ անց։ Դքսուհին հաղորդում է նրան, որ Ուման հենց վաղը տուն կվերադառնա, և ցույց է տալիս նրան Ամարնայի մասնակցությամբ տեսահոլովակ, որտեղ վերջինս իրեն չի պահում այնպես, ինչպես պահում էր պանսիոնում։ Ուման չի հավատում տնօրենին և համոզում է Քլոեին և Յուին փախչել։ Գիշերը Յուին տանում են վերջնական պրոցեդուրայի, և Ուման ու Քլոեն փորձում են փրկել իրենց ընկերուհուն։ Գործողությունն իրականացնող բժիշկները փորձում են սպանել աղջիկներին, բայց նրանք կարողանում են փախչել։ Յուին, որին բժիշկները քիչ էր մնում, որ սպանեին, աղջիկները տանում են ձեռքերի վրա` վատ ինքնազգացողության պատճառով։
Շենքի միջով վազելիս նրանք ընկնում են մոնիտորներով սենյակ, որտեղ ցուցադրվում է աղջիկներից յուրաքանչյուրի մասին ամբողջ տեղեկատվությունը` ներառյալ թերապևտիկ սեանսների տեսագրությունները։ Այնտեղ նրանք հասկանում են, որ այդ ամբողջ ընթացքում իրենց ոչ թե բուժել են, այլ ուսումնասիրել` հավաքելով ամենաչնչին տեղեկատվությունն անգամ։ Այնտեղ Ուման իմանում է, որ Մարկուսը չէր պատրաստվում փրկել իր սիրելիին, այլ պետք է օգներ տեղեկատվություն ստանալ սեռական հարաբերության ժամանակ աղջկա վարքի մասին։ Ուման փորձում է հասկանալ, թե ինչի համար է դա նրանց պետք, սակայն աղջիկները նորից ստիպված են լինում փախչել պահակներից։ Հաջորդ սենյակը, որտեղ հայտնվում են աղջիկները, լինում է նրանց երկվորյակներով սենյակը։ Այս աղջիկները ցածր խավից են, որոնց բազմաթիվ վիրահատություններից հետո տվել են պանսիոնի այցելուների արտաքինը, և նրանք սովորում են իրենց ավելի հնազանդ պահել և դառնալ այս կանանց փոխարինողները։ Յուն մահանում է, և Ուման ու Քլոեն ստիպված են լինում փախչել առանց նրա, սակայն դրանից առաջ Ուման իր կրկնօրինակին տալիս է իր կուլոնն ու ասում, որ Ումա դառնալու համար նա ստիպված է ատել Սոնին, որը մեղավոր է իր հոր մահվան համար։
Նավակի վրա Ուման ծանոթանում է իր կրկնօրինակի հետ։ Երկրորդ աղջկա անունը Անա է, նա ցածր խավից է և համաձայնել է փոխարինել Ումային, որպեսզի կարողանա կերակրել իր կրտսեր եղբորը։ Աղջիկները միասին ծրագիր են մշակում, և Անան վերադառնում է կղզի։ Նա փոխարինում է Ումային և ամուսնանում է Սոնի հետ։ Հարսանիքի ժամանակ նա մնում է հյուրերի հետ, որոնք ներքևում, բոլորի ներկայությամբ ընդգծում են նրա հիանալի վարքը։ Միևնույն ժամանակ վերևում Ուման գայթակղում է Սոնին, որը նշում է նրա հնազանդությունը, և սպանում է նրան։ Անան վերև է բարձրանում, ննջարանում սպասում է միառժամանակ և ճչում է։ Այժմ նա կարող է ապրել հարուստ այրու կյանքով, իսկ վրեժխնդիր եղած Ուման թաքնվում է գիշերվա խավարում։
Արտադրություն
2017 թվականի նոյեմբերին «Դրախտային բլուրներ» ֆիլմի նկարահանող խմբին են միացել Էմմա Ռոբերտսը և Դանիել ՄաքԴոնալդըմ ֆիլմի ռեժիսոր է նշանակվել Էլիս Ուոդդինգթոնը։ Սցենարի համահեղինակներն են Նաչո Վիկալոնդոն ու Բրայան ԴեԼիյուն։ Ֆիլմի պրոդյուսերներն են դարձել Ադրիան Հերրան ու Նուրիա Վոլը` Nostromo Pictures ընկերության աջակցությամբ ։ 2018 թվականի մարտին Էյսա Գոնսալեսը միացել է ֆիլմի քասթինգին, 2018 թվականի ապրիլին դերասանական խմբին են միացել Միլլա Յովովիչը, Ջերեմի Իրվինն ու Ակվաֆինան ։
Տեղանք և նկարահանումներ
Նկարահանումներն սկսվել են 2018 թվականի ապրիլից ։
Քննադատություն
Ֆիլմն արդեն ստացել է բազմաթիվ դրական արձագանքներ։ Այն գնահատում են դեկորացիաների, հագուստի և ֆեմինիստական մոտեցման համար։ Լուիզա Մուրը Screen Zealots-ից գրում է, որ «երբեմն ֆիլմն անկանոն է թվում, սակայն այն այնքան լավ է նկարահանված և դրա մեջ այնքան հետաքրքիր բաներ կան, որ հանցագործություն կլիներ չծափահարել հեղինակների ջանքերին» ։ Կառլոս Էլիգարը The Wrap-ից ուշադրություն է դարձնում ֆիլմի կարևոր գաղափարին. «Արքայադուստրերին ասպետ պետք չէ` բանտից դուրս գալու համար, նրանք իրենց կարող են բանտեր պայթեցնել» ։ Rotten Tomatoes կայքում ֆիլմը 70% վարկանիշ ունի։ Կայքի կարծիքները միաձայն են. «Ամբիցիաները երբեմն գերազանցում են իրականացումը, սակայն միևնույն ժամանակ «Դրախտի բլուրները» երկրպագուներին առաջարկում են գիտական հնարած ֆանտաստիկայի փոխարեն յուրահատուկ տեսողական վայելք` հրատապ թեմաներով» ։
Արտաքին հղումներ
Կատեգորիա:Անգլերեն ֆիլմեր Կատեգորիա:2019 ֆիլմեր Կատեգորիա:Ֆիլմ-հակաուտոպիա
Վալանսե (դղյակ)
Վալանսեի դղյակ (Château de Valençay), ՅՈՒՆԵՍԿՈ-ի կողմից որպես Համաշխարհային ժառանգություն պահպանվող Լուարայի դղյակներից մեկն է։ Վերածննդի ճարտարապետության և ամպիր ոճի շքեղ անֆիլադաով ինտերիերով ֆրանսիական (մանսարյան) կլասիցիզմի ակնառու հուշարձան է՝ կառուցված շատոյի ամենանշանավոր տիրակալ Թալեյրանի ժամանակներում։ Տեղակայված է Էնդր դեպարտամենտի նույնանուն համայնքում։
Պատմություն
Ներկայումս գոյություն ունեցող դղյակը կառուցվել է 12-րդ դարի ամրոցի քանդած տեղում՝ Շամբորի նմանությամբ։ Շինարարությունն սկսվել է 1540 թվականին և ձգվել է մինչև 18-րդ դարը։ Չնայած շինությունների տարաժամանակությանը, ամբողջության մեջ դրանք կազմում են օրգանական միություն։
1719 թվականին շատոն ձեռք բերեց շոտլանդացի մեծահարուստ ֆինանսիստ Ջոն Լոն, դրանից հետո շատ են փոխվում սեփականատերերը, մինչև կալվածքը 150 տարով դարձավ ազնվական տոհմ Թալեյրանների գլխավոր նստավայրը։ Ֆրանսիական դիվանագիտության գլուխը այն ձեռք բերեց 1803 թվականին Նապոլեոնի հրամանով, ով ցանկանում էր ունենալ իր վեհությամբ պատշաճ տեղ՝ օտարերկրյա դեսպաններին ընդունելու համար։ 6 տարի այստեղ է գտնվել գահընկեց արված իսպանական թագավոր Ֆերդինանդ 7-րդը։ Վալանսեում պատրաստող թալեյրանյան խոհարար Քարեմի փառքը թնդում էր ողջ Եվրոպայով։
Դիվանագետի մահից հետո (այնտեղ էլ թաղված է) կալվածքին տիրեցին նրա եղբոր ժառանգները, որոնցից վերջինը մահացել է 1952 թվականին։ Նրանք աշխատում էին պահպանել նշանավոր նախնու ջանքերով դղյակում ստեղծված պայմանները։ Դղյակի շուրջը կանոնավոր զբոսայգին գցվել է 20-րդ դարի սկզբին։ Երկրորդ համաշխարհային պատերազմի ժամանակ արքայազն Թալեյրանն իր կալվածքում թաքցրել էր այնպիսի Լուվրի գանձեր, ինչպես Միլոսյան Վեներան և Սամոֆրակիյան Նիկան։ Որպես Սագանի անվանական դուքս նա համարվում էր մեդիատիզացված գերմանական հպատակ և այդ պատճառով կարող էր չզգուշանալ գեստապոյի խուզարկումներից։
1979 թվականին դղյակը հանձնվեց Ֆրանսիայի պատմական ամրոցների միության տիրապետությանը։ Զբոսաշրջիկներ գրավելու համար այստեղ բացվեց հնագույն մեքենաների թանգարան, իսկ զբոսայգում բաց թողնվեցին լամաներ, սիրամարգեր և այլ էկզոտիկ կենդանիներ։
Աղբյուրներ
Կատեգորիա:Ֆրանսիայի դղյակներ Կատեգորիա:Ֆրանսիայի պալատներ Կատեգորիա:Ֆրանսիայի թանգարաններ Կատեգորիա:Վերածննդի ճարտարապետություն Կատեգորիա:Համաշխարհային ժառանգություն Ֆրանսիայում
Կարալեթի
Կարալեթի (კარალეთი), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 650 մետր բարձրության վրա։ Շրջկենտրոն Գորիից հեռու է 8 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 6196 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Արև (այլ կիրառումներ)
Արև կարող է վերաբերվել.
Շոտլանդա-նորվեգական պատերազմ
Շոտլանդա-նորվեգական պատերազմ, զինված հակամարտություն Նորվեգիայի թագավորության և Շոտլանդիայի թագավորության միջև վերջինիս ափերի մոտ գտնվող վիճելի տարածքների համար, որը տեղի է ունեցել 1262 - 1266 թվականներին։
Պատճառներ
Հեբրիդյան կղզիների նկատմամբ Նորվեգական թագի իրավունքը Շոտլանդիայի Ալեքսանդր II թագավորը սկսեց վիճարկել դեռևս 1240-ական թվականներից՝ երկար ժամանակ նորվեգացիներին առաջարկելով գնել կղզիները։ Շոտլանդացիների բոլոր դիմումները Նորվեգիայի Հակոն IV Մեծի կողմից մերժվում էին, ինչի պատճառով 1262 թվականին թագադրված Շոտլանդիայի Ալեքսանդր III թագավորը ներկայացրեց վերջնագիր՝ հայտարարելով, որ եթե Հակոնը չի ցանկանում վաճառել կղզին, ապա ինքը այն կվերցնի ուժով։
Ռազմական գործողությունների ընթացք
Ի պատասխան Շոտլանդիայի թագավորի վերջնագրի՝ Հակոնը հավաքեց շուրջ 120 ռազմական նավերից կազմված նավատորմ ու 12,000-անոց բանակ և ուղևորվեց դեպի Հեբրիդյան կղզիներ իր տարածքները պաշտպանելու համար։ Հասնելով Առռան կղզի՝ նա սկսեց բանակցություններ վարել Ալեքսանդր III-ի հետ, ով ցանկանում էր պատերազմը հետաձգել մինչև փոթորիկների սեզոնի սկսվելը։ Շուտով Հակոնը հասկանացավ հակառակորդի պլանը, որից հետո նորվեգացիները առաջինը հարձակվեցին։ Սակայն նորվեգական նավատորմը ընկավ ուժեղ փոթորիկի մեջ, մեծ կորուստներ կրեց և ստիպված եղավ նահանջել։ 1263 թվականին նորվեգացիները ձեռնարկեցին Շոտլանդիայի վրա հարձակվելու հերթական փորձը, սակայն Լարգյան կղզիների մոտ պարտություն կրեցին։ Այս ճակատամարտը ամենակատաղին ու արյունալին չէր, սակայն հուշում էր Շոտլանդիայի մոտալուտ հաղթանակի մասին ։ Հակոնը իր զորքով նավարկեց դեպի Օրկնեյան կղզիներ, որտեղ 1263 թվականի դեկտեմբերին հանկարծակի մահացավ։ Հակոնի իրավահաջորդը ստիպված էր Ալեքսանդր III-ին զիջել Մեն և Հեբրիդյան կղզիները, բայց պահպանեց վերահսկողությունը Օրկնեյան և Շետլանդյան կղզիներ կղզիների նկատմամբ։
Պատերազմի ավարտ
Չնայած որ շոտլանդացիները արդեն 1264 թվականին գործնականում գրավել էին Հեբրիդյան կղզիները՝ պաշտոնապես պատերազմը ավարտվեց միայն 1266 թվականին Պերտեում կնքված խաղաղության պայմանագրի կնքումից հետո։ Համաձայն պայմանագրի պայմանների՝ շոտլանդացիները 4000 մարկով պետք է գնեին Հեբրիդյան կղզիները և առաջիկա տարիներին 1 տարվա համար վճարեին 100 մարկ ։
Ծանոթագրություններ
Կատեգորիա:Շոտլանդիայի պատերազմներ Կատեգորիա:Նորվեգիայի պատերազմներ Կատեգորիա:1260-ականների հակամարտություններ
Ընձառյուծ
Ընձառյուծ, հովազ, ինձ, կատվազգիների ընտանիքի գիշատիչ կաթնասուն, որը գրանցված է Հայաստանի Կարմիր գրքում։
Ստուգաբանություն և անվանում
Հնում կարծում էին որ ընձառյուծը հանդիսանում է առյուծի և հովազի հիբրիդ։ Այս իր արտացոլումն է գտել ընձառյուծի անգլերեն անվան մեջ, որտեղ Leopard բառը ծագում է հին հունարեն λέων (leōn, առյուծ) և πάρδος (pardos, արու հովազ) բառերից։ Վերջինս հունարեն է մտել սանսկրիտից՝ pṛdāku («օձ, առյուծ, հովազ»)։
Տեսակի ներկայիս անվանումը (Panthere pardus) գալիս է հունարենից լատիներեն անցած πάνθηρ (pánthēr) բառից։ Վերջինս, ենթադրվում էր, որ ծագել էր παν «pan» («բոլոր») և θηρ («կենդանի») բառերից։ Սակայն ավելի հավանական է, որ այն կապ ունի հնդիրականակ «պանդարաբ» բառի հետ, որը նշանակում է «սպիտակադեղնավուն, գունատ»
Արտաքին հատկանիշներ
Մարմինը համաչափ է, գեղակազմ, երկարությունը հասնում է 165 սմ-ի, պոչինը՝ 75-110 սմ-ի, իսկ քաշը՝ 60 կգ-ի։ Էգերն ավելի փոքր են։ Մարմինը ձգված է, մկանոտ, ոտքերը համեմատաբար կարճ են։ Մեջքը դեղին է կամ դեղնակարմրավուն՝ մոխրագույն երանգով, համաչափ ցրված վարդանախշաձև սև բծերով։ Կան նաև լրիվ սև մորթով հովազներ (հանդիպում է Ճավա կղզում)։ Ականջները կարճ են ու կլորավուն։ Ոտքերն ամուր են, թաթերը՝ լայն ու սուր ճանկերով։
Ապրում է անտառներում, սարերում։ Լավ մագլցում են ծառերը։ Ունի սուր տեսողություն, լավ լսողություն, թույլ հոտառություն։
Տարածված է Հարավային Ամերիկայի հյուսիսային կեսում և Ասիայի որոշ շրջաններում։ Հայաստան է անցնում Թուրքիայից և Իրանից։ Հանդիպում է Սյունիքի մարզից Արարատի մարզ ընկած գոտում, երբեմն՝ նաև հյուսիսային մարզերի անտառներում։ Որջը սարքում է քարանձավներում, ժայռաճեղքերում, հաստաբուն ծառերի փչակներում, երբեմն՝ մացառախոզերի հին բներում։ Սնվում է եղջերուներով, այծյամներով, վայրի խոզերով, նապաստակներով, մկնանման կրծողներով, նաև ձկներով ու լեշերով։ Ուժեղ և ճարպիկ կենդանի է, որսի վրա հարձակվում է գաղտագողի դարանակալելով։
Տարածվածություն
Ընձառյուծներն ամենատարածված վայրի կատվազգիներն են, բնակվելով արևելյան և կենտրոնական Աֆրիկայում, որոշ խմբեր կան մերձ-սահարյան Աֆրիկայում, Հնդկաստանում, Ինդոնեզիայում, Արաբական թերակղզում, Ռուսաստանում, Կորեայում, Չինաստանում, Կովկասում, Թուրքմենստանում, Իրանում, Հնդկաչին թերակղզում, Ցեյլոն կամ Շրի Լանկա կղզում։ Նրանք անհետացել են մայրցամաքային Եվրոպայից։
Հայաստանում
Հայաստանում, մարդիկ և ընձառյուծները ապրում են կողք կողքի վաղ հոլոցենից։ 20-րդ դարի կեսերին ընձառյուծները տարածված էին ողջ երկրի տարածքով ։ Սակայն տարածքի կրճատումը, որսը իջեցրել են ընձառյուծների թվաքանակը մինչև 10-13 առանձնյակի։ Ներկայումս ընձառյուծը տարածված է Խոսրովի անտառ արգելոցում, որը գտնվում է Գեղամա լեռնաշղթայի հարավ-արևմուտքում, որտեղ 2000 թվականի հոկտեմբերից մինչև 2002 թվականի հուլիսը 10 ընձառյուծ է նկատվել ։ Ընձառյուծները տարածված են նաև Մեղրիի լեռնաշղթայի մոտակայքում, Հայաստանի ծայր հարավում, որտեղ, սակայն, 2006 թվականի օգոստոսից մինչև 2007 թվականի ապրիլը միայն մեկ ընձառյուծ է նկատվել։
Պահպանություն
Ենթատեսակն ընդգրկված է ԲՊՄՄ Կարմիր ցուցակում և գնահատվում է որպես կրիտիկական վիճակում գտնվող տեսակ։
Հայաստանում պոպուլյացիայի առավելագույն մեծ թվաքանակը 10-15 առանձնյակ է։ Ներկայիս տարածման տարածքը կազմում է 7497,2 կմ²։ Բնակեցման տարածքը կազմում է 2856,8 կմ²։ Մշտապես բնակվում է միայն «Խոսրովի անտառ» արգելոցում և Նռնաձորից դեպի հյուսիս գտնվող տեղամասում։
Պահպանվում է «Խոսրովի անտառ» և «Շիկահող» արգելոցներում, «Արևիկ» ազգային պարկում և «Զանգեզուր» արգելավայրում ։
Next Generation CMS
Next Generation CMS-ը (NGCMS) կայքերի կառավարման ծրագիր է, որը թույլ է տալիս ստեղծել և պահել տարբեր բարդության կայքեր։ Այս բովանդակության կառավարման համակարգի ֆունկցիաների մեծամասնությունից կարող է օգտվել օֆիսային ծրագրերից բազային գիտելիքներ ունեցող յուրաքանչյուր ոք։ Next Generation CMS֊ը ազատ ծրագիր է, տարածվում է GNU GPL լիցենզիայի տակ, գրված է PHP լեզվով, որպես տվյալների բազա օգտագործում է MySQL։
Կիրառելիություն՝ բլոգ, կորպորատիվ կայք, կայք - այցեքարտ, սոցիալական ցանց, պորտալ։
Աղբյուրներ
Next Generation CMS
Կատեգորիա:Բովանդակության կառավարման համակարգեր
Աբշտատ
Աբշտատ (Abstatt), համայնք Գերմանիայի հարավում՝ Բադեն-Վյուրթեմբերգ երկրամասի Հայլբրոնի շրջան]]ում։ Ենթակա է Շտուտգարտի վարչական շրջանին ։ Զբաղեցնում է 9,66 քառակուսի կիլոմետր տարածք։ 2010 թվականի դեկտեմբերի 31-ի տվյալներով բնակչության թվաքանակը եղել է 4.486 : Բնակչության միջին խտությունը կազմում է մարդ/կմ²։ Պաշտոնական կոդը՝ 08 1 25 001:
Համայնքը բաժանված է 3 գյուղական շրջանի։
Պատմություն
Բնակավայրը պատմական փաստաթղթերում առաջին անգամ հիշատակվել է 1293 թվականին։
Տնտեսություն
Զարգացած են խաղողագործությունն ու գինեգործությունը։ 2004 թվականից Աբշտատում գործում են Robert Bosch GmbH ընկերության ու նրա դուստր Bosch Engineering GmbH ընկերության ձեռնարկությունները՝ 5.800 աշխատողով (2019 թվականի հոկտեմբեր ամսվա դրությամբ) ։
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր Կատեգորիա:Բադեն-Վյուրթեմբերգի բնակավայրեր
Բարանովկա (գյուղ, Կրասնոարմեյսկի շրջան)
Բարանովկա (Баранівка), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Բարանովկա գյուղում բնակվում էր 58 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Կրասնոարմեյսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1889 թվականին հիմնադրված բնակավայրեր
Էթել Թրնըր
Էթել Մերի Թրնըր, ի ծնե Բյորվել (Ethel Mary Turner; ), անգլիական ծագումով ավստրալիացի գրող։
Կենսագրություն և ստեղծագործություն
Էթել Բյորվելը ծնվել է 1870 թվականի Անգլիայի Դոնկաստեր քաղաքում։ Նրա ծնողներն են Բենեթ Ջորջ Բյորվելը՝ վաճառող, և Սառա Ջեյնը։ Էթելի հայրը մահացել է, երբ նա բավականին փոքր էր, և մայրը կրկին ամուսնացել է Հենրի Թյորների հետ, որը ուներ վեց երեխա։ Նրա ազգանունը հետագայում կրում էին Էթելը և նրա ավագ քույրը՝ Լիլիանը։
1878 թվականին մահացել է Հենրի Թյորները, և Սառա Թյորները դուստրերի հետ գաղթել է Ավստրալիա՝ Սիդնեյ։ Այնտեղ նրա երրորդ ամուսինը դարձել է Չարլզ Քոուփը։ Էթելը և Լիլիանը սովորել են Սիդնեյի աղջիկների դպրոցում, իսկ 1889 թվականին համատեղ սկսել են հրատարակել «Parthenon» ամսագիրը, որը լույս է տեսել ամսական 1500 օրինակ տպաքանակով, երեք տարի շարունակ։ Էթելը դրանում մանկական բաժին է վարել և գրել է վեպեր մեծահասակների համար շարունակության հետ։ Հետագայում, երբ ամսագիրը դադարել է գոյություն ունենալ, Էթելը երեխաների համար խորագրեր է գրել մի շարք այլ պարբերականներում։
1894 թվականի հրատարակվել է Էթել Թրնըրի առաջին գիրքը՝ «Յոթ փոքր ավստրալիացիներ» (Seven Little Australians)։ Առաջին հրատարակությունն ակնթարթորեն սպառվել է, և հետագայում հենց այս գիրքն էր, որ Թյորներն առավել մեծ ժողովրդականություն է բերել։ Նա ոչ միայն դարձել է Ավստրալիայի մանկական գրականության դասականը, այլ նաև բազմիցս թարգմանվել է այլ լեզուներով։ Վիպակի ռուսական տարբերակը՝ Ն․ Շիշկովի վերամշակմամբ, հրատարակվել է 1904 թվականին՝ «Պատանի ավստրալիացիներ» անունով ։ 1939 թվականին գրքի հիման վրա նկարահանվել է ֆիլմ․ երկու անգամ (1953 թվականին և 1973 թվականին) ստեղծվել են նրա հեռուստաէկրանիզացիաները, իսկ 1978 թվականին դրա հիման վրա ստեղծվել է Մյուզիքլ։
1896 թվականին Էթել Թրնըրը ամուսնացել է փաստաբան Գերբերտ Կերլյուսի հետ։ 1898 թվականին ունեցել որդի, 1901 թվականի՝ դուստր։ Էթելը շարունակել է գրել, իսկ այն բանից հետո, երբ հայտնվեց իր այգին, հրատարակել է այգեգործի մասին վիպակը՝ «The Ungardeners»-ը (1925)։ Սակայն առաջին հերթին նա մնացել է մանկական գրքերի հեղինակ և ստիպված է եղել համապատասխանել ժանրի կանոններին. նրա հրատարակիչները հավանություն չեն տվել փորձարկումներին։ Ընդհանուր առմամբ, նա գրել է շուրջ 30 վեպ և պատմվածքներ, որոնք հիմնականում ուղղված են եղել աղջիկներին ։
Առաջին համաշխարհային պատերազմի տարիներին Թրնըրը մասնակցել է առաջին օգնության դասընթացների կազմակերպմանը։ Նա նաև գրել է ռազմական եռագրություն՝ «The Cub» (1915), «Captain Cub» (1917) և «Brigid and the Cub» (1919)։ Նրա վերջին վեպը՝ «Judy and Punch»-ը, լույս է տեսել 1928 թվականին։ 1930 թվականին տուբերկուլյոզից մահացել է նրա դուստրը՝ Էթել Ջին Սոֆիան, որը նույնպես օժտված էր գրական տաղանդով։ 1956 թվականին մահացել է նրա քույրը՝ Լիլիան, որը նույնպես գրքեր է գրել և տպագրել շուրջ քսան սիրային վեպ։ Ինքը՝ Էթել Թյորները, մահացել է 1858 թվականի ապրիլի 8-ին։ Օրագրերը, որոնք նա պահում էր դեռահաս պատանեկությունից, լույս են տեսել հետմահու։
Արտաքին հղումներ
Կատեգորիա:Ավստրալիացի գրողներ Կատեգորիա:Ավստրալիայի գրողներ Կատեգորիա:Բրիտանացի մանկագիրներ Կատեգորիա:20-րդ դարի կին գրողներ Կատեգորիա:Ավստրալիացի բանաստեղծներ Կատեգորիա:Անգլիացի վիպասաններ
Խաչիկ Միրիջանյան
Խաչիկ (Խաչատուր) Ջանիկի Միրիջանյան, հայ քանդակագործ։
Կենսագրություն
Խաչիկ Միրիջանյանը ծնվել է Բուլղարիայի Բուրգաս քաղաքում։ 1932 թվականին ծնողների հետ ներգաղթել է Հայաստան և հաստավել Երևանում։ 1953 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1960 թվականին՝ Երևանի գեղարվեստա-թատերական ինստիտուտը։ 1953 թվականից մասնակցել է ցուցահանդեսների ։ Մահացել է Երևանում։
Ստեղծագործություններ
Կիսանդրիներ՝ Փոքրաչափ արձաններ՝
Արտաքին հղումներ
Կատեգորիա:Հայ քանդակագործներ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:Բուլղարիայից Հայաստան արտագաղթածներ
Լյուք Փերի
Քոյ Լյութեր «Լյուք» Փերի III (Coy Luther «Luke» Perry III, ), ամերիկացի դերասան։ Նրան մեծ ճանաչում է բերել Դիլան Մաքքեյի դերը, «Բևեռլի Հիլզ, 90210» հեռուստասերիալում (1990–1995, 1998–2000)։ Հայտնի է նաև Ֆրեդ Էնդյուս դերով «Ռիվերդեյլ» հեռուստասերիալում (2017–2019)։
Վաղ տարիներ
Փերին ծնվել է 1966 թվականի հոկտեմբերի 11-ին Օհայոյի նահանգ Մանսֆիլդ քաղաքում, տնային տնտեսուհի Էնն Բենետի և Քոյա Լյութեր կրտսերի ընտանիքում ։ Փերին ուներ եղբայր և քույր ։ Նրա ծնողները բաժանվել են, երբ նա 6 տարեկան էր ։ Փերին մեծացել է Ֆրեդերիկտոնում և ավարտել է Ֆրեդերիկտոնի ավագ դպրոցը, որտեղ դպրոցի սպորտային ակումբի թալիսմանն էր ։
Դպրոցը նմիջապես ավարտելուց հետո Փերին գնում է Լոս Անջելես դերասան դառնալու նպատակով։ Նա աշխատում էր ասֆալտապատման և դռների բռնակների արտադրման ընկերություններում։
Կարիերա
Մինչ Նյու Յորքում իր առաջին դերը ստանալը Փերին անցել է 256 հարցազրույց ։ Դրանից հետո նա Էլիս Քուփերի հետ հանդես է եկել Twisted Sister խմբի «Be Chrool To Your Scuel» երգի տեսահոլովակում։ Փերին ստացել է ամենօրյա դեր «Սիրելիներ» (1987–1988) և «Այլ աշխարհ» (1988–1989) սերիալներում։
Անձնական կյանք
1993-2003 թվականներին Փերին ամուսնացած է եղել Ռեյչել Մինի Շարպի հետ։ Նրանք ունեն երկու երեխա՝ Ջեքը (ծնված 1997 թվականին) և Սոֆին (ծնված 2000 թվականին) ։ Որդին՝ Ջեքը ռեստրել է ։ Մահվան ժամանակ Փերին զբաղվում էր ընտանեկան թերապևտ Ուենդի Մեդիսոն Բաուերի հետ ։
Փերին Ալեքսիս Արկետի լավագույն ընկերն էր և ապրում էր նրա տանը, մինչ ստացավ դեր «Բևեռլի Հիլզ, 90210» սերիալում ։
Մահ
2019 թվականի փետրվարի 27-ին Փերին կաթված է տանում, որից հետո նրան տեղափոխում են տան մոտ գտնվող Շերման-Օքս հիվանդանոց ։ 2019 թվականի մարտի 4-ին նա կաթվածից մահանում է։ Փերին 52 տարեկան էր ։
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:Կաթվածից մահացածներ Կատեգորիա:Ամերիկացի կինոդերասաններ Կատեգորիա:Հեռուստատեսային դերասաններ Կատեգորիա:21-րդ դարի դերասաններ Կատեգորիա:20-րդ դարի դերասաններ Կատեգորիա:Ամերիկացի կինոռեժիսորներ Կատեգորիա:Ամերիկացի կինոպրոդյուսերներ Կատեգորիա:Ամերիկացի մոդելներ
Վայրի պայմաններում (ֆիլմ)
Վայրի պայմաններում (Into the Wild), դրամատիկ ֆիլմ, ռեժիսոր Շոն Փենի կողմից, Ջոն Կրակաուերի համանուն գրքի հիման վրա նկարահանված։ Էկրաններին բարձրացել է 2007 թվականին։ Ֆիլմի սյուժեն հիմնված է իրական դեպքերի վրա։
Սյուժեն
Ֆիլմը պատմում է Քրիստափոր Մաքքենդլեսի իրական պատմությունը։ Մի երիտասարդ, ով ապրում էր հարուստ ընտանիքում, մերժում էր հարուստին բնորոշ հատկանիշները և իր գումարով բարեգործություններ էր կատարում։ Օրերից մի օր նա դառնում է աղքատ թափառաշրջիկ։ Վերջին երկու տարիների ընթացում (1990–1992 թվականներին) Ալեքսանդր անունով նա մեկնում է ԱՄՆ և Մեքսիկա, աշխատում է տարբեր տեղեր, հանդիպում է տարբեր մարդկանց, որոնք փոխում են իր կյանքը, մինչև վերջապես լինում է Ալյասկայում։ Այստեղ նա ապրում է անապատում մի հին ավտոբուսի մեջ։
Անվանակարգեր
Ամերիկյան կինոարվեստի ինստիտուտը ֆիլմը անվանել է 2007 թվականի լավագույն տասը ֆիլմերից մեկը ։
Արտաքին հղումներ
Կատեգորիա:2007 ֆիլմեր Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Կալիֆոռնիայում նկարահանված ֆիլմեր Կատեգորիա:Ատլանտայում նկարահանված ֆիլմեր Կատեգորիա:2000-ականների դրամա ֆիլմեր Կատեգորիա:Ամերիկյան անկախ ֆիլմեր Կատեգորիա:Իրական դեպքերի վրա հիմնված դրամա ֆիլմեր Կատեգորիա:2007 թվականի ԱՄՆ ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Խուանա Մանսո
Խուանա Պաուլա Մանսո (Juana Paula Manso, ), արգենտինացի գրող, թարգմանիչ, լրագրող, ուսուցիչ, Արգենտինայում, Ուրուգվայում և Բրազիլիայում ֆեմինիստական ռահվիրա։
Կենսագրություն
Խուանա Պաուլա Մանսոն ծնվել է 1819 թվականին Բուենոս Այրեսում։ 1840 թվականին ընտանիքի հետ տեղափոխվել է Մոնտեվիդեո. աքսորվել է Խուան Մանուել դե Ռոսայի ռեժիմի օրոք։ Ռոսայի քաղաքական ճնշման պատճառով Մանսոն ընտանիքը տեղափոխել է Ռիո դե Ժանեյրո՝ որոշ ժամանակ անց վերադառնալով Մոնտեվիդեո։ Ռիո դե Ժանեյրոյում Խուանան ամուսնացել է և ամուսնու հետ շրջել ԱՄՆ-ում և Կուբայում։ Հետագայում 1853 թվականին աքսորից վերադարձել է Բուենոս Այրես, բայց առանց ամուսնու, այնուհետև կրկին փորձել է ապրել Բրազիլիայում (1854 թվականին) և վերջապես 1859 թվականին բնակություն է հաստատել Բուենոս Այրեսում ։
Խուանա Մանսոն կիսում էր այն մտքերը, որոնք մայիսյան շարժման հիմքում էին։ Ռիվեր Փլեյթ տարածքում մայիսյան շարժումը վերաբերում էր Իսպանիայի թագից դեպի անկախության առաջին քայլին և առաջին ինքնավար կառավարության ձևավորմանը։ Շատ մտավորականներ կիսում էին «Մայիսի ոգու գաղափարները», որի շուրջ համախմբվեցին ազատագրման, հանրապետականության, լուսավորություն, ժողովրդի ինքնիշխանությունը, ստրկության հանդեպ ընդդիմության, առաջընթացի գաղափարները ։
Մանսոն այն լրագրողն էր, որն իր հոդվածներն օգտագործում էր որպես մարտադաշտ՝ քննարկելու իր ժամանակի և սեռի նախապաշարմունքները։ Մոնտեվիդեոյում նա մասնակցեց գրական սալոնին, որն իր շուրջ էր հավաքել իր արտագաղթած մի քանի հայրենակիցների։ Նրա առաջին բանաստեղծությունները հրատարակվել են 1841 թվականին Մոնտեվիդեոյի El Nacional թերթում ։
Բրազիլիայում գտնվելու ընթացքում Մանսոնը հիմնադրել է «O Journal das Senhoras։ modas, litteratura, bellas artes, theatros e critica» [Կանանց ամսագիր. նորաձևություն, գրականություն, կերպարվեստ, թատրոն և քննադատություն)։ Հրապարակվելով 1852-1854 թվականներին, այն լատինամերիկյան առաջին ֆեմինիստական թերթն էր ։
Մանսոն նաև գրել է La ondina del plata-ի [A Plate of water nymph] հրատարակության համար, որն ուժեղ ազդեցություն է թողել տասնիններորդ դարի կանանց վրա ։
Ծանոթագրություններ
Կատեգորիա:Արգենտինացի գրողներ Կատեգորիա:Արգենտինացի թարգմանիչներ Կատեգորիա:Արգենտինացի լրագրողներ Կատեգորիա:Արգենտինացի մանկավարժներ
Հայոց ցեղասպանության հուշարձան (Քյոլն)
Հուշարձանը տեղադրվել է առանց Քյոլնի քաղաքապետարանի համապատասխան թույլտվության։ Քյոլնի դատարանը թույլատրել է ապամոնտաժել Հայոց ցեղասպանության զոհերի հուշարձանը ։
Պատմություն
Հայոց ցեղասպանության զոհերի հիշատակը հավերժացնող հուշարձանը 2018 թվականի ապրիլի 15-ին տեղադրել են «Հիշելով ցեղասպանությունը» նախաձեռնության հեղինակները՝ առանց Քյոլնի քաղաքապետարանի թույլտվության։ Քաղաքային իշխանությունները հայտարարել էին, որ ապամոնտաժելու են հուշարձանը։ Ապրիլի 17-ին հուշարձանի տեղադրման կազմակերպիչները վարչական դատարանում բողոքարկման դիմում են ներկայացրել ։ Ապրիլի 19-ին Քյոլնի վարչական դատարանը հուշարձանն ապամոնտաժելու մասին որոշում է կայացրել ։
Ծանոթագրություններ
Կատեգորիա:Գերմանիայի հուշարձաններ Կատեգորիա:Հայոց ցեղասպանության հուշարձաններ Կատեգորիա:Ժամանակավոր հուշարձաններ
(8769) Արկտիկտերն
(8769) Արկտիկտերն (Arctictern), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,68381 ա. մ., առավելագույնը մոտենում է 2,5553 ա. մ. հեռավորության վրա և հեռանում 2,8123 ա. մ. ։ Արեգակի շուրջ մեկ ամբողջական պտույտ է կատարում 1605,93 երկրային օրվա ընթացքում, իր ուղեծրով շարժվելով միջինում 0,224169 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,08° անկյուն։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Արև (անձնանուն)
Արև, հայկական իգական անուն է։ Առաջացել է հայերեն «արև» բառից։ Հաճախ օգտագործվում է «իկ» փաղաքշական ածանցով։ Ստեղծվել է 13-րդ դարում և այժմ էլ գործածական անուն է ։
Ծանոթագրություններ
Կատեգորիա:Հայկական անձնանուններ
Սիդնի Պուատյե
Սիդնի Պուատյե (Sidney Poitier, ), ամերիկացի դերասան, նաև ռեժիսոր, Օսկարի դափնեկիր։ Առաջին սևամորթ դերասանն է, որն ստացել Օսկար լավագույն դերասանի համար մրցանակը։
Կենսագրություն և կարիերա
Սիդնի Պուատյեն ծնվել է Մայամիում, Բահամյան ծագում ունեցող ծնողների ընտանիքում։ Մանկությունն անցել է Բահամյան Կղզիների Քեթ կղզում։ ԱՄՆ է կրկին տեղափոխվել 15 տարեկանում։ Սկզբում նա խաղացել է թատրոնում և չնայած խիստ ընդգծված խոսքային շեշտադրմանը (ակցենտ), Պուատյեն ԱՄՆ-ում ձեռք է բերում ճանաչում, մասնավորապես խաղալով «Պորգի և Բեսս» ներկայացման մեջ։
Ապա սկսվում է նկարահանվել կինոյում որպես հավասար հանդես գալով սպիտակամորթ դերասանների հետ («Չխոնարհվող գլուխներ», Թոնի Քերթիսի հետ)։ Սևամորթների իրավունքների պաշտպանության պայքարի ժամանակներում, Պուատյեն դարձավ առաջին սևամորթ դերասանը, ում հոնորարները արդեն հավասարվեցին մյուս դերասանների հոնորարների հետ։ («Սովորեք սիրով», 1967)։
1960 ական թթ. վերջին Պուատյեն նկարահանվեց մի քանի հայտնի ֆիլմերում, որտեղ արծարծվում էին ռասսսայական խտրականության հարցեր, «Գուշակի, ով է գալու ճաշին», «Տոթ հարավային գիշերվա ժամանակ», որը ստացավ Օսկար լավագույն ֆիլմի համար մրցանակ, և մի քանի տարից անց նկարահանվեց այս ֆիլմի երկու շարունակություն՝ «Իմ անունն է միստր Թիբս» (1970) և «Կազմակերպություն» (1971)։ Սկսած 1970-ական թթ. Պուատյեն սկսվում է զբաղվել նաև ռեժիսորական աշխատանքներով։
Անձնական կյանք
1950 թվականի ապրիլի 29-ին ամուսնանում է Խուանիտա Հարդիի հետ և 1973 թ. ծնվում է նրանց աղջիկը՝ Սիդնի Տամիա Պուատյեն, ով դարձավ դերասանուհի։ Նրա մասնակցությամբ ֆիլմերից կարելի է առաձնացնել Քվենտին Տարանտինոյի «Մահվան ապացույց» ֆիլմը։ Պուատյեն և Հարդին ամուսնալուծվում են 1965 թվականին։
1976 թվականից ամուսնացած է լիտվա-հրեական ծագումով կանադացի դերասանուհի Ջոաննա Շիմկուսի հետ (Ռոբեր Էնրիկոյի «Արկածներ որոնողները» ֆիլմում Լետիսիա Վայսի դերակատար)։ Ամուսնությունից հետո Շիմկուսը չի նկարահանվում։
1997 թվական Սիդնի Պուատյեն նշանակվում է Ճապոնիայում և Բահամյան կղզիներում ԱՄՆ-ի դեսպան երկար տարիներ զբաղեցրել է այդ պաշտոնը։ Նա նաև Բահամյան կղզիներում ՅՈւՆԵՍԿՕ-ի մշտական ներկայացուցիչն է եղել։
Ֆիլմագրություն
Առավել նշանավոր ֆիլմերից են.
Մրցանակներ
Սիդնի Պուատյեն ստացել է ընդհանուր թվով 26 կինոմրցանակ, ներակայցված է եղել ևս 25-ի, որոնց թվում 3 անգամ ներկայացվել է Օսկարի, ստացել 2-ը լավագույն դերասան և Օսկար կինոյում ունեցած ավանդի համար։ 10 անգամ ներակայացվել է Ոսկե Գլոբուսի, ստացել 3-ը, 6 անգամ ներկայացվել է BAFTA-ի, ստացել 1-ը, 2 անգամ ներկայացվել է Էմմիի։ Ստացել է նաև Բեռլինի կինոփառատոնի 2 մրցանակ, Սան Սեբաստիանի կինոփառատոնի 1 մրցանակ և այլն։
Կինոմրցանակներից բացի Պուատյեն ստացել է նաև ԱՄՆ նախագահի ազատության մեդալ և Բրիտանական կայսրության պատվո շքանշան, սըր կոչում։
Վարկանիշային ցանկեր
Սիդնի Պուատյեն ընդգրկվել է Ամերիկյան կինոակադեմիայի կողմից հրապարակված տարբեր ցանկերում հետևյալ տեղերում
Փետրվարի 13
Փետրվարի 13, տարվա 44-րդ օրն է։
Տոներ
Կատեգորիա:ՄԱԿ-ի միջազգային օրեր
Սթավանգեր 2016 (շախմատային մրցաշար)
Սթավանգեր 2016, միջազգային շախմատային մրցաշար, որն անցկացվել է 2016 թվականի ապրիլի 18-29-ը Սթավանգերում։
Արտաքին հղումներ
Կատեգորիա:Շախմատային մրցաշարեր Կատեգորիա:Լևոն Արոնյանի մասնակցությամբ մրցաշարեր
Սրտակրանքի բորբոքում
Պերիկադիտի ամենահաճախ հանդիպող պատճառը վիրուսային ինֆեկցիան է ։ Այլ պատճառներից են բակտերիալ ինֆեկցիաները (օր․՝ տուբերկուլյոզ), ուրեմիան, քաղցկեղը, սրտամկանի ինֆարկտը, աուտոիմուն խանգարումները և կրծքավանդակի վնասումը ։ Պատճառը հաճախ մնում է անհայտ։ Ախտորոշումը հիմնված է կրծքավանդակի ցավի, պերիկարդի քսման աղմուկի, ԷՍԳ փոփոխությունների և սրտի շուրջը հեղուկի կուտակման վրա ։ Նման ախտանշաններ առաջացնող այլ պաթոլոգիաների թվին է պատկանում սրտամկանի ինֆարկտը ։
Բուժումը հիմնականում իրականացվում է ՈՍՀԲԴ-ի և երբեմն կոլխիցինի միջոցով ։ Անհրաժեշտության դեպքում կարող են կիրառվել ստերոիդներ ։ Սովորաբար ախտանշաններն անցնում են մի քանի օրում կամ շաբաթում, բայց երբեմն տևում են ամիսներ ։ Բարդությունները ներառում են սրտային տամպոնադա, սրտամկանի բորբորքում և կոնստրիկտիվ պերիկարդիտ ։ Պերիկարդիտը կրծքավանդակի ցավի ամենաքիչ հանդիպող պատճառն է ։ Տարեկան ախտահարվում են 10,000-ից 3 մարդ ։ Ամենահաճախ ախտահարվողներն են 20-ից 50 տարեկան արական սեռի ներկայացուցիչները ։ Ախտահարվածներից մոտ 30%-ի մոտ հիվանդությունը կրկնվում է ։